钦定古今图书集成/明伦汇编/氏族典/第406卷 > 吕祐之
## 钦定古今图书集成/明伦汇编/氏族典/第406卷 > 吕祐之

按《宋史吕祐之传》：“祐之字元吉，济州钜野人。父文赞，
本州录事参军。祐之，太平兴国初举进士，解褐大理
评事，通判洋州。召拜殿中侍御史，迁起居舍人。淳化
初，判户部勾院，直昭文馆，俄以本官知制诰。至道初，
拜右谏议大夫，出知襄州，徙寿州。真宗即位，转给事
中，复知襄州，移昇州。岁馀，又典襄阳。归拜工部侍郎”、
翰林侍读学士。景德四年卒。